La noche de 12 años

La noche de 12 años 2018ko Álvaro Brechner uruguaitar zinema zuzendariak zuzendutako film dramatikoa da. José Mujica, Mauricio Rosencof eta Eleuterio Fernández Huidobroren espetxeratze eta isolamenduan oinarritzen da.

Veneziako Mostran estreinatu zen 2018ko irailaren 1ean.

Argumentua 

Iraila, 1973. Uruguain diktadura militarra dago boterean. Tupamaros gerrilla-mugimendua duela urtebete zanpatu eta desegin zuten. Kideak espetxeratu eta torturatu dituzte. Udazken gau batean, hiru preso Tupamaro espetxetik aterako dituzte hamabi urte iraungo duen operazio militar batean. Une horretatik aurrera, herrialde guztietako kuarteletan zeharko ibilbidea hasiko da, esperimentu makabro baten mende; tortura-molde berri bat, haien erresistentzia mentalaren muga gainditzeko asmoz. Agindu militarra zehatza da: "ezin izan genituenez akabatu, ero bihurtuko ditugu". Hamar urtez baino gehiagoz, gela txiki-txikietan isolatuta edukiko dituzte presoak, burua estalirik, loturik, isilik, oinarrizko premiez gabeturik, ia-ia elikatu gabe eta zentzumenak gutxienera murrizturik.

Aktoreak 
 Antonio de la Torre: José Mujica
 Chino Darín: Mauricio Rosencof
 Alfonso Tort: Eleuterio Fernández Huidobro
 Soledad Villamil: Psikiatra
 César Troncoso: Agintari militarra

Erreferentziak

Kanpo estekak 

Uruguaiko filmak
Argentinako filmak
Espainiako filmak
Frantziako filmak
Benetazko gertaeretan oinarritutako filmak
Biografia filmak
Espetxe filmak
Drama filmak
1970eko hamarkadan girotutako filmak
1980ko hamarkadan girotutako filmak
Uruguaien girotutako filmak
2018ko filmak